স্ট্র্যাবিসমাস সার্জারি

স্ট্র্যাবিসমাস সার্জারি (Strabismus surgery) স্ট্র্যাবিসমাস অস্ত্রোপচার (এছাড়াও: এক্সট্রাঅকুলার মাসল সার্জারি (extraocular muscle surgery), চোখের পেশির অস্ত্রোপচার, বা চক্ষু প্রান্তিক-করণ অস্ত্রোপচার (eye alignment surgery)) হলো এক্সট্রাঅকুলার পেশির অস্ত্রোপচার যা চোখের [./Https://en.wikipedia.org/wiki/Strabismus ট্যারা ভাব (strabismus)] সংশোধন করে , যা চোখের প্রান্তিক-করণের ত্রুটি। প্রতি বছর আনুমানিক 1.2 মিলিয়ন অস্ত্রোপচার সহ, এক্সট্রাঅকুলার মাসল সার্জারি মার্কিন যুক্তরাষ্ট্রের তৃতীয় সর্বাধিক চোখের সাধারণ অস্ত্রোপচার। সবচেয়ে আগে সর্বাধিক সফল স্ট্র্যাবিসমাস সার্জারি 26 অক্টোবর 1839-এ 7 বছর বয়সী এসোট্রপিক (esotropic) বাচ্চার উপর জোহান ফ্রিডরিচ ডাইফেনবাক কর্তৃক সম্পাদিত হয়েছিল বলে জানা যায়; এর আগে 1815 সালে বাল্টিমোরের উইলিয়াম গিবসন কয়েকবার চেষ্টা করেছিলেন, যিনি ছিলেন মেরিল্যান্ড বিশ্ববিদ্যালয়ের একজন জেনারেল সার্জন এবং অধ্যাপক।

এক্সট্রাঅকুলার পেশি তন্তুগুলর কিছুটা কেটে স্ট্র্যাবিসমাসের চিকিৎসার ধারণাটি আমেরিকান সংবাদপত্রগুলতে নিউইয়র্কের অকুলিস্ট (oculist) জন স্কুডার 1837 সালে প্রকাশ করেছিলেন

প্রকারভেদ 

 চোখের পেশীগুলির অস্ত্রোপচার সাধারণত স্ট্র্যাবিমাসকে সংশোধন করে এবং নিম্নলিখিত বিষয়গুলো অন্তর্ভুক্ত করে: 
 আলগা করা/ দুর্বল করার জন্য অস্ত্রোপচার 
 রিসেশনের (Recession) মাধ্যমে একটি পেশির শেষভাগ উল্টোদিকে এর উৎপত্তিস্থলের সরানো হয়। 
 মায়েকটোমি 
 মায়োটোমি 
 টেনেকটোমি 
 টেনোটোমি 
 দৃঢ়ীকরণ / শক্তিশালীকরণ অস্ত্রোপচার 
 রিসেকশনে (Resection) চোখের একটি পেশি আলাদা করা হয়, পেশির একদিকের অংশকে পেশির দূরবর্তী প্রান্ত থেকে সরিয়ে এবং পেশিকে চোখে পুনরায় সংযুক্ত করা হয়। 
 টাকিং 
 অ্যাডভান্সমেন্ট (Advancement) হলো চোখের পেশির আসল স্থানটি অক্ষিগোলকের উপরের সংযুক্তি থেকে আরও সামনের দিকে চলে আসা। 
 স্থানান্তর / পুনঃস্থাপন অস্ত্রোপচার 
 সামঞ্জস্যযোগ্য সেলাই (adjustable sutures) অস্ত্রোপচার হলো একটি এক্সট্রাঅকুলার পেশি পুনরায় সংযুক্ত করার একটি পদ্ধতি, যা অস্ত্রোপচারের পর প্রথম দিনের মধ্যেই সংক্ষিপ্ত বা লম্বা করা যায়, যেন আরও ভাল অকুলার প্রান্তিক-করণ (ocular alignment) অর্জন করা সম্ভব হয়।

স্ট্র্যাবিসমাস অস্ত্রোপচার একদিনে সম্পন্ন করা যায়। রোগী ন্যূনতম অস্ত্রোপচার পূর্ববর্তী (preoperative) প্রস্তুতি নিয়ে হাসপাতালে মাত্র অল্প কয়েক ঘণ্টা ব্যয় করেন। অস্ত্রোপচারের গড় সময় ভিন্ন ভিন্ন হতে পারে। অস্ত্রোপচারের পরে, রোগীর ঘা এবং লালচেভাব হতে পারে। পুনরায় অস্ত্রোপচারের ক্ষেত্রে, আরও ব্যথা হওয়ার আশঙ্কা করা হয়। রিসেশনের চেয়ে অস্ত্রোপচারের পরবর্তী সময়ে পেশির রিসেকশন আরও বেশি বেদনাদায়ক। এটি দীর্ঘস্থায়ী লালচে ভাবও তৈরী করে এবং অস্ত্রোপচারের পরে প্রথম দিকে কিছুটা বমিভাব হতে পারে।

সার্জন রোগীকে তার চোখের জন্য একটি ঢাকনা প্রদান করেন, যেন আলো প্রবেশ করতে না পারে। রোগীকে এটি পরতে পরামর্শ দেওয়া হয়, যেহেতু চোখে উদ্দীপনা (যেমন, আলো, চোখের ঘূর্ণন) অস্বস্তি সৃষ্টি করতে পারে।

ফলাফল

প্রান্তিককরণ এবং ক্রিয়ামূলক বা ফাংশনাল পরিবর্তন 
বেশি- এবং কম-সংশোধন (Over- and under-correction): অস্ত্রোপচারের ফলে চোখ সম্পূর্ণরূপে বিন্যস্ত ( অর্থোফোরিয়া ) বা কাছাকাছি হতে পারে, বা এটি বেশি বা কম সংশোধিত হতে পারে, যার ফলে আরও চিকিৎসা বা পুনরায় অস্ত্রোপচারের প্রয়োজন হতে পারে। যদি রোগী অস্ত্রোপচারের পরে কিছু মাত্রায় বাইনোকুলার ফিউশন অর্জন করতে সক্ষম হয়, তবে চোখ দীর্ঘদিন প্রান্তিক-করণ অবস্থায় থাকার সম্ভাবনা বেশি থাকে। ইনফ্যান্টাইল এসোট্রোপিয়ার (infantile esotropia) উপরে একটি গবেষণায় ক্ষুদ্র-কৌণিক (8 ডায়াপ্টর) এসোট্রোপিয়া ছিল এমন রোগী বা অস্ত্রোপচারের ছয় মাস পরে একই আকারের ক্ষুদ্র-কৌণিক এক্সোট্রোপিয়াতে দেখা গেছে যে, যাদের ক্ষুদ্র-কৌণিক এসোট্রোপিয়া ছিল তাদের অস্ত্রোপচারের পাঁচ বছর পরে ক্ষুদ্র-কৌণিক এক্সোট্রোপিয়ায় আক্রান্ত ব্যক্তিদের চেয়ে চোখের প্রান্তিক-করণের সম্ভাবনা বেশি ছিল। সাময়িকাবে এমন প্রমাণ রয়েছে যে, যদি আগেই অস্ত্রোপচার করা হয় তবে ইনফ্যান্টাইল এসোট্রোপিয়াতে আক্রান্ত শিশুরা অস্ত্রোপচারের পরে আরও ভালো বাইনোকুলার ভিশন (binocular vision) অর্জন করে ( দেখুন: ইনফ্যান্টাইল এসোট্রোপিয়া # সার্জারি)।

অন্যান্য বিচ্যুতি: অবলিক পেশির সমস্যাগুলোর জন্য স্ট্র্যাবিসমাস অস্ত্রোপচারের ফলে চোখের ধারাবাহিক বিভ্রান্তি ঘটতে পারে।  প্রথমত, বিচ্ছিন্ন উল্লম্ব বিচ্যুতি (vertical deviation) দেখা দিতে পারে। খুব কম বয়সে কোনও শিশুর অস্ত্রোপচার করা হলে এই বিচ্যুতির তীব্রতা কম হতে পারে এমন ইঙ্গিত রয়েছে। দ্বিতীয়ত, স্ট্র্যাবিসমাস অস্ত্রোপচারর ফলে সাপেক্ষিক এবং আপেক্ষিক সাইক্লোডিভিয়েশনও (cyclodeviation) হতে পারে, যার ফলে সাইক্লোট্রোপিয়া (cyclotropia) এবং এর জন্য দর্শন তন্ত্রের ক্ষতি না কাটাতে পারলে ঘূর্ণমান দ্বৈত দৃষ্টি , (সাইক্লোডিপ্লোপিয়া - cyclodiplopia) হতে পারে।

সত্যিকারের অনুভূমিক রেকটাস পেশির অস্ত্রোপচারের ক্ষেত্রে, এটি জানা যায় যে, অস্ত্রোপচারের কিছু নির্দিষ্ট সাবধানতা অবলম্বন করে উল্লম্ব বিচ্যুতি, A এবং V আকৃতির এবং সাইক্লোট্রোপিয়া কমানো যায় বা এড়ানো যায়।

কার্যকরী বিবেচনা: স্ট্র্যাবিসমাস অস্ত্রোপচারের সচরাচর ফলাফল হলো ধারাবাহিক মাইক্রোট্রোপিয়া (microtropia) (যা মোনোফিক্সেশন সিনড্রোম, monofixation syndrome হিসেবেও পরিচিত)। 

কার্যকরী উন্নতি এবং আরও সুবিধা: দীর্ঘ সময় ধরে মনে করা হয়েছিল যে দীর্ঘস্থায়ী স্ট্র্যাবিসমাস আক্রান্ত প্রাপ্তবয়স্ক রোগীরা কেবল কসমেটিক (cosmetic) উন্নতি অর্জন করতে পারবেন; তবে সাম্প্রতিক বছরগুলোতে এমন ঘটনা ঘটেছে যেখানে এই ধরনের রোগীদের ক্ষেত্রেও ইন্দ্রিয়ের ফিউশন (sensory fusion) ঘটেছে, তবে অস্ত্রোপচার পরবর্তী মোটর প্রান্তিককরণও (postoperative motor alignment) খুব বেশি। অস্ত্রোপচার পূর্ববর্তী ইনওয়ার্ড স্কুইন্টের (pre-operative inward squint) ক্ষেত্রে, সংশোধন রোগীর বাইনোকুলার ভিজ্যুয়াল ক্ষেত্রকে প্রসারিত করে, যা পার্শ্বীয় দৃষ্টিকে (peripheral vision) উন্নত করে। তদুপরি, অকুলার প্রান্তিক-করণ পুনস্থাপন করার ফলে রোগী মনস্তাত্ত্বিক এবং অর্থনৈতিক সুবিধা লাভ করতে পারে (আরও দেখুন: স্ট্র্যাবিসমাসের সাইকোসোসিয়াল প্রভাব )।

জটিলতা 
অস্ত্রোপচারর পরে প্রথম কয়েক সপ্তাহে ডিপ্লোপিয়া হওয়ার প্রচুর ঘটনা আছে।

অস্ত্রোপচারর পরে যে জটিলতাগুলি কদাচিৎ বা খুবই কম ঘটে থাকে সেগুলোর মধ্যে রয়েছে: চোখের সংক্রমণ, ধমনী বন্ধ হয়ে রক্তক্ষরণ, পেশির স্থানচ্যুতি বা বিচ্ছিন্নতা, বা দৃষ্টি হারিয়ে ফেলাও।

চোখের পেশির অস্ত্রোপচারর ফলে ক্ষতচিহ্ন বেড়ে যায় (ফাইব্রোসিস, fibrosis); যদি ক্ষতচিহ্ন বড় হয় তবে এটি উত্থিত হতে পারে এবং চোখের সাদা অংশে লাল টিস্যু হিসেবে দেখা যেতে পারে। অস্ত্রোপচারের সময় মাইটোমাইসিন সি (mitomycin C) ব্যবহার করে ফাইব্রোসিস হ্রাস করা যায়। 

প্রাথমিকভাবে সুইস চক্ষু বিশেষজ্ঞ ড্যানিয়েল মোজন কর্তৃক তৈরী একটি তুলনামূলক নতুন পদ্ধতি হলো মিনিমালি ইনভেসিভ স্ট্র্যাবিসমাস সার্জারি (minimally invasive strabismus surgery, MISS)) যেটির জটিলতার ঝুঁকি হ্রাস করার সম্ভাবনা আছে এবং দ্রুত আরোগ্য ও ক্ষত নিরাময় ঘটায়। অপারেটিং মাইক্রোস্কোপের (operating microscope) অধীনে কনজাঙ্কটিভা (conjunctiva) যে পরিমাণ কাটা হয় তা প্রচলিত স্ট্র্যাবিসমাস সার্জারির চেয়ে অনেক ছোট। 2017 সালে প্রকাশিত একটি গবেষণায় প্রচলিত স্ট্র্যাবিসমাস অস্ত্রোপচারের চেয়ে MISS-এর মাধ্যমে করা অস্ত্রোপচারে তাৎক্ষণিকভাবে অস্ত্রোপচার পরবর্তী কম কনজাঙ্কটিভাল (conjunctival) এবং চোখের পাতা ফোলাজনিত জটিলতার ব্যাপার নথিভুক্ত করা হয়েছে, যদিও দীর্ঘমেয়াদী ফলাফল একইরকম ছিল।. MISS এমন একটি কৌশল যা সকল ধরনের  স্ট্র্যাবিসমাস অস্ত্রোপচার যেমন রেকটাস পেশির (rectus muscle) রিসেশন (recessions), রিসেকশন (resections), ট্রান্সপোজিশনস (transpositions), এবং প্লিকেশন (plications)-এর ক্ষেত্রে ব্যবহার করার পাশাপাশি চলাফেরা করার ক্ষমতা সীমিত থাকা অবস্থায়ও ব্যবহার করা যেতে পারে।

কদাচিৎ, স্ট্র্যাবিসমাস অস্ত্রোপচারর সময় অকুলোকার্ডিয়াক রিফ্লেক্সের (oculocardiac reflex) কারণে সম্ভাব্য প্রাণঘাতী-জটিলতা দেখা দিতে পারে।

আরও দেখুন 

 চোখের সার্জারি 
 অর্থোপলিস্ট (Orthoptist) 
 স্টেরিওপসিস উপশম

তথ্যসূত্র

আরও পড়ুন

বহিঃসংযোগ 

 Strabismus Surgery, Horizontal on EyeWiki from the American Academy of Ophthalmology
 Strabismus Surgery Complications on EyeWiki from the American Academy of Ophthalmology

চক্ষু শল্যচিকিৎসা